ОБЩИНА БЯЛА, ОБЛАСТ РУСЕ




ОБЯВЛЕНИЕ

На основание чл.91, ал. 1 от Кодекса на труда и във връзка със Заповед №РД11-22/24.01.2019г.  на Кмета на Община Бяла
ОБЯВЯВА КОНКУРС 

ЗА ДЛЪЖНОСТТА „ЗДРАВЕН МЕДИАТОР”
Място на работа: Община Бяла.

Характер на работа: Посредничи в процеса на осигуряване на достъп до здравни услуги на представители на уязвими малцинствени групи.

І. Изисквания за заемане на длъжността:

Минимални изисквания:

Образование – средно образование;

Кандидатът:

 - да принадлежи към местна уязвима етническа общност;

 - да познава здравните и социалните проблеми на общността;

 - да владее езика на общността;

 - да притежава много добри комуникативни умения;

 - да притежава умения за работа с компютър- MS word, Internet, електронна поща.

Предимства: познания и/ или опит в социалната и здравната сфера.

Висшето образование не е предимство!
ІI. Кратко описание на длъжността „Здравен медиатор”:

- Работа с клиенти и подпомагане на незапознатите със здравната система за получаване на достъп до здравни услуги;

- Посредничество между уязвими групи и здравни/ социални служби, придружаване при нужда;

- Работа с Общопрактикуващ лекар и други здравни специалисти и институции за повишаване на имунизационния статус на децата;

- Подпомагане при попълване на различни документи;

- Участие в организиране на здравни профилактични мероприятия и такива за повишаване на здравната култура.

Допълнителна информация за професията „Здравен медиатор” може да се намери на: www.zdravenmediator.net
ІІI.Начин на провеждане на конкурса

1. Разглеждане на постъпилите документи за допустимост;

2. Провеждане на интервю с кандидатите, одобрени по документи.

ІV. Необходими документи за участие в конкурса

1. Заявление (по образец);

2. Автобиография;

3. Мотивационно писмо;

5. Копие от диплома за завършено средно образование (задължително се представя, дори кандидатът да има диплома за висше образование);

6. Други документи (по преценка на кандидата). 

V. Място и срок за подаване на документите.

1. Срокът за подаване на документите е 30 (тридесет) дни от датата на публикуване на обявата в местен/регионален вестник и на електронната страница на Община Бяла: www.byala.bg - до 25.02. 2019 г. включително.

2. Документите се подават лично или чрез изрично упълномощено лице с нотариално заверено пълномощно в деловодството на Община Бяла, пл. „Екзарх Йосиф I” №1, стая 101 всеки работен ден, като се представят оригиналите за сверка.

3. Заявления за участие в конкурса, подадени след изтичане на срока, не се регистрират. 

При подаването на документите на всички кандидати се предоставя за запознаване  длъжностната характеристика за конкурсната длъжност.

Конкурсната процедура ще се проведе от Комисията, назначена със Заповед на Кмета на Община Бяла, непосредствено след изтичане на срока за приемане на документите.

VI. Списъците и всички съобщения във връзка с конкурса се обявяват на:
Интернет страницата на Община Бяла и на информационното табло в Център за услуги и информация на граждани в гр.Бяла, пл.Екзарх Йосиф І № 3.

Лице за контакт: Божидара Монева- Главен експерт в отдел ППОКХД, тел.: 0817/ 7-20-20/ вътр. 37.

